polyglot-tagger/wikipedia-language-snippets-filtered huggingface dataset:
අන්තර් සබදතා සහිත ජිවි හා අජිවි සංරචකයන්ගෙන් යුතු පහසුවේන් වෙන් කොට හදුනා ගත හැකි ක්‍රියාකාරි ගතික පද්ධතියකි. පරිසර පද්ධතියක් තුලින් ශක්ති ගලනයද ද්‍රව්‍ය චක්‍රිකරණයද සිදුවිය යුතු අතර එය ස්ථායි ස්වයං රක්ෂිත සමතුලිත එකකි.
පෘථිවියේ ජීවින් සිටින කලාපය ජෛව ගෝලය වේ. මුළු පෘථිවියටම ඇත්තේ තනි ජෛව ගෝලයක් වන අතර සියලුම පරිසර පද්ධතින් ඒ තුළ ක්‍රියාත්මක වේ. සියලුම බියෝම හා පරිසර පද්ධති ඒවා තුළ ඇත. භෞම පද්ධතිය තුළ පිහිටි ඉතාම වැදගත් උප පද්ධතියක් ලෙස ජෛව ගෝලය හැඳින්විය හැකිය. එහි සංයුක්ත වි ඇති මුල ද්‍රව්‍යවන්නේ හයිඩ්‍රජන්, කාබන්, ඔක්සිජන් හා නයිට්‍රජන්ය.
ඕනෑම තැනක ජිවත් වන ඕනෑම විශේෂයකට අයත් තනි ජිවියෙකු ඒ‍කෛක ජිවියෙකු ලෙස හැදින්වේ.නිදසුනක් වශයෙන් අප දකින අලියකුද, විශේෂයට අයත් වළි කුකුළාද,සිංහරාඡයේදි අප දකින හොර ශාකයද ඒකෛක ජිවින් වේ.මිහිපිට දියුණුම සත්වයා වන මිනිසාද ඒකෛක ජිවියෙකි.ඒකෛක ජිවියෙකුගේ සිරුරක කොටස් ‍වලද අනුපිළිවෙලක් හදුනාගත හැකි වේ.
පිටාර තැනි හා විල්ලු -( පත්ලේ වු මඩ සමගම ගංගා ජලය පිටාර ගලා දෙපස වු තැනි බිමේ රැදිමේන් පිටාර තැන්න සෑදේයි.එම පිටාරයන් දෙපස වු අවපාත වල රැදිමේන් සෑදේන තේත් බිම් විල්ලු නම් වේ. )
පරිසර පද්ධති වලින් ස්වායක්තව මුළු ලෝකයේම සිටින ජීවින් සැලකුව විට ඔවුන්ගේ විවිධත්වය අධ්‍යයනය කිරිම සදහා සුදුසු වන්නේ එක් එක් විශේෂයන්හි විවිධත්වය අධ්‍යයනය කිරිමයි.
පෘථිවිය මත වෙසෙන සියලු ජිවිනුත් එම ජිවින් සමග අන්තර් ක්‍රියා කරන අජිවි පරිසරයත් එක්ව තැනෙන අති විශාල ක්‍රියාකාරි ඒකකය ජෛව ගෝලය ලෙස අර්ථ දැක්විය හැකිය.
උප පරමාණුවක කොටස් - පරමාණුව - අණුව - ඉන්ද්‍රියිකාව - සෛලය - පටකය - ඉන්ද්‍රිය පද්ධතිය - ජීවියා - ගයනය - ප්‍රඡාව
පෘතුවියේ සිටින සියලුම ජීවිනුත් ඒ ජිවින් සමග අන්තර් ක්‍රියා කරන අජිවි පරිසරයත් එක්ව තැනෙන අතිවිශාල ක්‍රියාකාරි ඒකකය ජෛව ගෝලය වේ.
ශ්‍රී ලංකාවේ විදුලි බල ජනනය ප්‍රාථමික වශයෙන් භාවිතා කරන්නේ ජල විදුලි බලය සහ තාපජ උණුසුම හා සමග, ප්‍රවර්ධනයෙහි මුල් අවදියෙහි පවතින ප්‍රකාශවෝල්ටීය බලය සහ සුලං බලය වැනි අනෙකුත් ප්‍රභව වෙති. මෙය වන විට ඒවා සඳහා සම්භාව්‍ය අඩවි පිළිබඳ අධ්‍යයනය කරමින් පැවතුනත්, භූතාප, වායු, න්‍යෂ්ටික, පීට්, සූර්ය තාප සහ තරංග බලය වැනි අනෙකුත් බල ප්‍රභව වෙතින් ජාතික ජාලකය සඳහා වර්තමානයේදී විදුලි බල ජනනය සිදු නොකෙරෙයි.
වර්තමානයේදී ශ්‍රී ලංකාවේ විදුලි බල උත්පාදනය සඳහා ප්‍රාථමික ප්‍රභව තුනක් භාවිතා වෙති; තාප විදුලි බල (ජෛවස්කන්ධය, ගල්අඟුරු, සහ අනෙකුත් සියළු ඉන්ධන-තෙල් ප්‍රභව වලින් ගැනෙන ශක්තිය අඩංගු වෙයි), ජල විදුලි බලය , සහ අනෙකුත් සාම්ප්‍රදායික-නොවන පුනර්ජන්‍ය බලශක්තිය ප්‍රභව අඩංගු වෙයි:
ජාලක-සම්බන්ධිත සූර්ය බලය හඳුන්වාදුන්නේ බොහෝ මෑතකදීය. දැනට ක්‍රියාත්මක වන වාණිජ-මට්ටමේ එකම සූර්ය-බල පහසුකම වන්නේ, ශ්‍රී ලංකාවේ සුනිත්‍ය බලශක්ති අධිකාරිය විසින් ක්‍රියාත්මක කරවන ධාරිතාවක බුරුතකන්ද සූර්ය උද්‍යානය වෙයි.
රටෙහි ජල විදුලි බල ප්‍රභවයන්ගෙන් විශාල කොටසක් ක්ෂය වී පැවතුනද, එක් ව්‍යාපෘතියක් සඳහා ස්ථාපිත ධාරිතාව දක්වා ව්‍යාපෘති සඳහා, පෞද්ගලික අංශය වෙත කුඩා ජල විදුලි ප්‍රවර්ධන අවසර පත් නිකුත් කිරීම රජය විසින් සිදු කර යයි.
මෙම වස්තුව ධූම කේතුවක් විය හැකිව තිබුණි. සොයාගත් තැනැත්තන් උපකල්පනය කළේ වස්තුව පැමිණෙන්නට ඇත්තේ ඕට් වලාවේ කෙළවරෙහි සිට බව වුවද, "නෙප්චූන් ග්‍රහයාට මදක් ඔබ්බෙහි සුන්බුන් තුලින් එය තැනී, නෙප්චූන් හෝ යුරේනස් වැනි ග්‍රහයෙකු විසින් ඈත කක්ෂයකට එය 'තල්ලු කිරීමක්' කළා විය හැකි" බව පළකරමින් කැලිෆෝර්නියා තාක්ෂණ ආයතනයේ මයිකල් ඊ. බ්‍රවුන් වැනි අනෙකුත් විද්‍යාඥයින් විසින් අනෙකුත් හැකියාවන් සොයාබැලිනි.
2006 සැප්තැම්බර් 27 දිනදී මුලින්ම ගන්නා ලද රූප අනුසාරයෙන් ස්ලෝන් ඩිජිටල් ස්කයි සර්වේ ඔස්සේ ඇන්ඩෲ බෙකර්, ඇන්ඩෲ ඩබ්. පකෙට්, සහ ජෙරමි මාර්ටින් කුබික්සා විසින් සොයාගත් යනු කුඩා නෙප්චූන්-ඔබ්බෙහි පිහිටි වස්තුවකි.
එක්සත් ජනපදයෙහිදී, සාම්ප්‍රදායික ලෙසින්, මානව විද්‍යාව උපක්ෂේත්‍රයන් සතරකට බෙදෙන අතර ඒ එක එකක් අමතර ශාඛා සහිත වෙයි: ජීවවිද්‍යාත්මක හෝ භෞතික මානව විද්‍යාව, සාමාජීය මානව විද්‍යාව හෝ සංස්කෘතික මානව විද්‍යාව, පුරා විද්‍යාව සහ මානව විද්‍යාත්මක වාග්විද්‍යාව. මෙම ක්ෂේත්‍රයන් නිරොතුරුවම උපරිපතනය වන මුත් විවිධ ක්‍රමවේදයන් හා ශිල්ප ක්‍රම භාවිතා කිරීමට ප්‍රවණතාවයක් දක්වති.
විෂය ක්ෂේත්‍රයක් ලෙසින් මානව විද්‍යාව මුලින්ම අර්ථදැක්වුනු එක්සත් ජනපදයෙහි, ක්ෂේත්‍රය සාම්ප්‍රදායික ලෙසින් උප-ක්ෂේත්‍ර සතරකට බෙදෙයි: සංස්කෘතික මානව විද්‍යාව, පුරා විද්‍යාව, වාග්විද්‍යාත්මක මානව විද්‍යාව, සහ ජීවවිද්‍යාත්මක මානව විද්‍යාව.
කළු වර්ණය සෑදීම සඳහා 100% සයන්, මැජෙන්ටා සහ කහ වර්ණ මිශ්‍රණ යොදාගැනීමෙන් කඩදාසිය තෙත්වී මුද්‍රිත කඩදාසිය වියලීමට කල් ගතවීම ප්‍රායෝගික නොවන අතර ඇතැම් විට කඩදාසිය මත වර්ණ ගලායාම ද සිදුවේ.
න්‍යායාත්මකව සයන්, මැජෙන්ටා සහ කහ වර්ණ මිශ්‍රණය දෘශ්‍ය වර්ණාවලියේ සියලු ආලෝකය අවශෝෂණය කරමින් පරිපූර්ණ කළු වර්ණය නිපදවිය යුතු වුවද ප්‍රායෝගිකව එම වර්ණ තුල පැවතියයුතු ගුණාංග නොපැවතීම හේතුවෙන් බලාපොරොත්තු වන පරිපූර්ණ කළු වර්ණය නොලැබේ.
ඇතැම් මූලාශ්‍රයන් වලට අනුව කළු වර්ණය නිරූපණය කිරීම සඳහා ඉංග්‍රීසි "" අකුර යොදාගෙන ඇත්තේ ඉංග්‍රීසි "" අකුර නිල් වර්ණය නියෝජනය කිරීම සඳහා දැනටමත් යොදාගෙන ඇති බැවින් කළු වර්ණය නිරූපණය කිරීමට "" යන ඉංග්‍රීසි වචනයේ අවසන් අකුර වන මේ සඳහා යොදාගෙන ඇති බවයි කෙසේ වෙතත් එම පැහැදිලි කිරීම මෙය මතක තබා ගැනීම සඳහා උපකාරී වුවද නිවැරදි නොවේ.
මෙම වර්ණ ආකෘතිය ක්‍රියාත්මක වන්නේ ආලෝකවත් පසුබිම් මත පූර්ණ වශයෙන් හෝ අර්ධ වශයෙන් වර්ණ ආවරණය කිරීම මඟිනි. වර්ණ සංකලන මඟින් ඒ මත පතිත වන ආලෝකය විවිධ ප්‍රමාණයන්ගෙන් අවශෝෂණය කර ආලෝකවත් පසුබිමෙන් පරාවර්තනය වන්නා වූ ආලෝකය අඩු කිරීම තුලින් මෙම සංසිද්ධිය ඇතිවේ. මෙවැනි වර්ණන ආකෘති සුදු ආලෝකයේ දීප්තතාවය ව්‍යාකලනය කරන බැවින් ව්‍යාකලන වර්ණ ආකෘති ලෙස හැඳින්වේ.
අර්ධමාත්‍රණ මුද්‍රණයේදී එහි ගුණාත්මක බව ඉහල නැංවීමට සහ රටාවන් අඩුකිරීමට එක් එක් වර්ණ තලයන් විවිධාකාර කෝණයන්ගෙන් යුතුව මුද්‍රණය කරනු ලබයි. මෙම කෝණයන් මුද්‍රණකරුවාගේ අභිමතය සහ භාවිත කරන වර්ණ ගණන වැනි සාධක මත රඳාපැවතියද ‍පොදුවේ ගත්කල පහත වගුවේ සඳහන් ආකාරයට වර්ණ තල මුද්‍රණය කිරීම සිදුකරයි.
මුද්‍රණයේදී ඉතා අඳුරු ප්‍රදේශ ආවරණය කලයුතු අවස්ථා වලදී සයන්, මැජෙන්ටා සහ කහ වර්ණ තට්ටුවක් යෙදීමෙන් අනතුරුව තනි කළු වර්ණ තට්ටුවක් ඒ මත යෙදීමෙන් සාරවත් වූ ඉතා අඳුරු කළු වර්ණයක් ලැබේ. මෙය පොහොසත් කළු වර්ණය ලෙස හැඳින්වෙන අතර මිශ්‍රණය කිරීමෙන් ලැබෙන කළු වර්ණය සංයුක්ත කළු හෝ කෘතිම කළු වර්ණය ලෙස ද හැඳින්වේ.
වානිජමය වශයෙන් කළු වර්ණය නිපදවීමට සයන්, මැජෙන්ටා සහ කහ වර්ණ මිශ්‍ර කිරීම ප්‍රායෝගිකව සතුටුදායක නොවන තත්වයකි. එබැවින් මූලික ව්‍යාකලන වර්ණ වලට අමතරව කළු වර්ණය සිව්-වර්ණ මුද්‍රණයේදී යොදාගැනේ. එසේ කළු වර්ණය අමතර වර්ණයක් ලෙස භාවිත කිරීමට හේතු වන කරුණු පහත සඳහන් පරිදි වේ.
වර්ණ ආකෘතිය වර්ණ මුද්‍රණ කර්මාන්තයේ දී භාවිත කරන ව්‍යාකලන වර්ණ ආකෘතියකි. යනු මෙම වර්ණ ආකෘතිය සඳහා යොදාගන්නා මූලික වර්ණ සතරෙහි ඉංග්‍රීසි නාමයන් වන , , , යන වචන වල මුලකුරු වල එකතුව වේ.
මඩකලපුව දුම්රිය මාර්ගය මඟින් ත්‍රිකුණාමලය, පොලොන්නරුව සහ මඩකලපුව යන ප්‍රධාන නගර සම්බන්ධ වන අතර මන්නාරම් මාර්ගය මඟින් මන්නාරම සහ තලෙයිමන්නාරම යන නගර සම්බන්ධ කෙරේ. මෙම මාර්ගය ප්‍රධාන වශයෙන් රට මධ්‍යයෙන් රජරට හරහා ගමන් කරමින් අලිමංකඩ කලපුව තුලින් යාපන අර්ධද්වීපය හා සම්බන්ධවේ.
සැවැන්දරා යනු මානා වර්ගයට අයත් තෘණ පැළෑටියකි. ශ්‍රී ලංකාව, ඉන්දියාව වැනි රටවල වැවෙන සුවඳ හොට, දැවැන්න, සැවැන්දරා යන විශේෂිත නාමයන්ගෙන් සැදුම්ලත් අනගි ශාකයකි. ඉන්දියානුවෝ විජිණිපත්, අවාන්, පැදුරු තැනීම සඳහා ද භාවිතා කරති.
සුදු හඳුන්, ඉරමුසු, ඉරිවේරිය, ගල්කූර මුල්, හාතාවාරිය අල, වැල්මී, මුද්දරම්පලම්, වැල්මදට, මානෙල් අල, සැවැන්දරා මුල් මේවා කලං 1 යි. මදටිය 4 බැගින් ගෙන වතුර පත 8 – 1 ට සිඳ පෙරා මී පැණි දමා වරකට පත භාගය බැගින් උදය සවස දෙන්න.
සුවඳ විලවුන් සඳහා ගන්නා සුගන්ධ තෙලකින් යුක්ත ප්‍රධාන පෙළේ සුගන්ධ ද්‍රව්‍යයකි. පාංශු සංරක්‍ෂණය සඳහා යොදාගන්නා ශාක අතරින් මුල් තැනක් ලැබෙන්නේ අඩි අටකට වඩා ගැඹුරට විහිදෙන මූල පද්ධතියක් ඇති සැවැන්දරාවලටයි.
ළපටි පත්‍ර සත්ත්ව ආහාර ලෙස ගැනේ. වියළි මුල් සුවඳ හමන තිර, පැදුරු සහ අවාන් සෑදීමට ගනී. කොළ පල්ප බවට පත්කර කඩදාසි නිෂ්පාදනයට උපයෝගී කර ගනී. මේවා සැවැන්දරාවලින් ගන්නා වෙනත් ප්‍රයෝජන ලෙස හඳුනා ගත හැකිය.
සැවැන්දරා තෙල් සුවඳ විලවුන් නිෂ්පාදනය සඳහා යොදා ගනී. පාංශු සංරක්‍ෂණය සඳහා බෑවුම් ඉඩම්වල සමෝච්ච වැටි ලෙසත්, ගල් වැටි මායිම්වලත්, කාණු සහ ගං ඉවුරුවලත් වගා කරනු ලැබේ.
එසේම සැවැන්දරාවලින් වෙන්කර ගත් තෙල් බිංදු දෙකක් දිව ගෑම වමනයට සුදුසු වේ. සැවැන්දරා මුල් දල්වා එයින් නැඟෙන දුම් නාසයට ඉරීම හිසරදයට හා හිස බර ගතියට යෝග්‍යයි.
සැවැන්දරා සඳහා පර්යාය නම් තිස් හයකි. උශිර, නලද, ජල, අභය, අවදාත, ඉන්ද්‍රගුප්ත, ජිත, උශිරක, ජලවාස, හරිපි‍්‍රය, රතාපි‍්‍රය, වීර, කරු ඉන් කිහිපයකි.
ශ්‍රී ලංකාවේ උණුසුම් වියළි ප්‍රදේශවල හා වැව් මායිම්වල ස්වභාවිකව දක්නට ලැබේ. මෙරට ඕනෑම ප්‍රදේශයක පහසුවෙන් වගා කළ හැකි වේ.
මෙයින් දහඩිය ගඳ ද නැති වී යයි. සැවැන්දරා මුල් කුඩු කර ඇල් දියර දමා රැයක් තබා පෙරා බීම මුත්‍ර දැවිල්ලට අනගි අත් බෙහෙතකි.
ඉදිමුම අඩු කරයි. ශීතලයි. තිත්තයි. සැහැල්ලුයි. මධුරයි. ලේ දොස් දාහය නසයි. සැවැන්දරා විශේෂයෙන් මුත්‍රා රෝගවලට ගුණදායකයි.
ඖෂධ සඳහා ප්‍රධාන වශයෙන් මුල් ගනු ලබයි. සෙම් පිත් සමනය කරයි. දැවිල්ල නසයි. බඩගින්න ඇතිකරයි. වමනය වළකයි. මුත්‍ර කාරකයි.
ශරීරයේ දැවිල්ලට හා අධික දහඩිය දැමීම වැළැක්වීමට සැවැන්දරා මුල් ඇල්වතුරින් අඹරා ඇඟේ ගා පැයකින් පසු නෑම සුදුසුයි.
දැනට ඉංජිනේරු අංශයේ පාඨමාලා, වාණිජ අංශයේ පාඨමාලා සහ ඉංග්රිශසී පාඨමාලා පැවැත්වේ. පාඨමාලා දෙයාකාරයකි. එනම් සතියේ දින වල පැවැත්වෙන පූර්ණ කාලීන පාඨමාලා සහ සති අන්තයේ දිනවල පැවැත්වෙන අර්ධ කාලීන පාඨමාලා වශයෙනි. පූර්ණ කාලීන පාඨමාලා පාසල හැර යන සිසුන් ඉලක්ක කර සකස් කොට ඇති අතර සති අන්ත පාඨමාලා රැකියාවල නියුක්තවූවන් ඉලක්ක කර සැකසී ඇත.
1960 ජනවාරි අග වන විට රටවල් 15 ක් මෙම ගිවිසුමට අත්සන් තබා අන්තර්ජාතික සංවර්ධන සංගමය පිහිටුවන ලදී.මෙම අවුරුද්දෙම සැත්තැම්බර් මස වන විට අරම්භක අරමුදල ඩොලර් මිලියන 913 ක් වෙමින් ආයතනය ක්‍රියාත්මක විය.මීලග මාස 8 ඇතුලත අන්තර්ජාතික සංවර්ධන සංගමයේ සාමාජික රටවල් ගණන 51 දක්වා වැඩිවූ අතර මිලියන 101 සංවර්ධනය වෙමින් පවතින රටවල් 4 කට ලබාදෙන ලදී.).
අන්තර්ජාතික සංවර්ධන සංගමය අගයනු ලබන්නේ නිදහස් ඇගයුම් සංගමය මගිනි.2009 වර්ෂයේදී මෙමගින් වංචනික ආකාරයට අන්තර්ජාතික සංවර්ධන සංගමය මගින් ණය ආධාර ආදිය ලබනා ව්‍යපෘති කිහිපයක් හදුනාගත් අතර එමගින් මෙම ආයතනයේ පාලන ක්‍රමවේද වල පවතිනා දුර්වලතා හදුනා ගන්න ලදී.
මෙම සංවිධානය ලෝක බැංකුවහි පරමාර්ථය වන දරිද්‍රතාව අවම කිරීම සදහා මුලිකත්වය ගනිමින් ක්‍රියා කරනු ලබයි. අන්තර්ජාතික සංවර්ධන සංගමයේ මුලික අරමුණ වනුයේ දුප්පත් බවින් පෙලෙන ජාතීන්ට තම දරිද්‍රතාව අවම කිරීමටත්,ඒවාට ඉක්මන් සංවර්ධනයක් ලබාදීමත්,සාධාරණත්වයෙන් නොනැසී පැවතීමටත් ආධාර කිරීමයි.ලෝකයේ දිළිදුම ජාතීන්ගේ ආර්ථික සහ මානුෂිය සංවර්ධන ව්‍යපෘති වලට විශාල මුදල් ආධාර ලබා දෙන එකම ආයතනයයි.
අන්තර්ජාතික සංවර්ධන සංගමයේ සාමාජිකත්වය දරනා රටවල් සංඛ්‍යාව 172 වන අතර මෙම සංගමය මගින් රටවල් 81 සදහා දැනටමත් ණය ආධාර ලබාදී ඇති අතර ඉන් හරි අඩකට වඩා අප්‍රිකානු රටවල් වීම විශේෂ සිදුවීමකි.අන්තර්ජාතික සංවර්ධන සංගමයේ සාමාජිකත්වය ලබා ගත හැක්කේ ලෝක බැංකුවහි සාමාජිකත්වය හිමි රට වලට පමණි. මෙම සංවිධානය මගින් ණය ආධාර ලබා දීම සදහා එම රටහි ඒක පුද්ගල අදායම ඩොලර් 1.175 නොඉක්මවිය යුතුය.
එන්සාල් පැළැටියේ පොළොව යට පිහිටි රෛසෝමයෙන් සාමාන්‍යයෙන් අඩි 4 සිට 15 දක්වා උස් වූ ප්‍රරෝහ පොළොවෙන් ඉහළට ගනී. කොළය අඩි 1 සිට 3 දක්වා දිගය; ඉලිප්සාකාරය. කොළ පාද කොපු සහිතය. වායව ප්‍රරෝහවල පාදවලින් අඩි 2 සිට 4 දක්වා දික් වූ සංයුක්ත ඒකාක්ෂවල මල් පිපේ. මල අඟල් 11 ක් පමණ දිගය; සුදු හෝ ළා පලාවන් පාටය; ද්විලිංගික. මල් ද්විලිංගික වුව ද ඒවා ස්වවන්ධ්‍යායො . ඵලය ත්‍රිකෝෂ්ඨික ස්ඵෝටිකාවකි . එහි හැඩය ආයත හෝ අණ්ඩාකාර හෝ විය හැකිය.
එක්සත් ජනපදය, ජර්මනිය යන රටවල එන්සාල් බෙහෙවින් ප්‍රයෝජනයට ගනු ලැබේ. මෑතක සිට එන්සාල් අපනයනය කිරීමෙන් ලංකාව සෑහෙන විදේශ විනිමය ප්‍රමාණයක් උපයයි. ලංකාවේ එන්සාල් වගාව: දැනට මෙරට අක්කර 7000ක පමණ එන්සාල් වවා තිබේ. මින් 80%ක් පමණ මධ්‍යම පළාතේ මහනුවර, නුවරඑළිය හා මාතලේ දිස්ත්‍රික්කවල පිහිටියේය. අක්කර 1-5 පමණ වූ කුඩා බිම් පෙදෙස්වලත් අක්කර සිය ගණන් විශාල වතුවලත් කර්දමුංගු වතා කොට ඇත.
මෙරට කඳුකර වන ප්‍රෙද්ශයේ උස් ගස් යට වැඩී ඇති වන ලැහැබ් ශුද්ධ කොට සාමාන්‍ය සෙවනක් ශේෂ පරිදි පළින් පළ මහ ගස් කපා දමා, කඳන් අතු කොළ ආදිය පස සෝදා පාළුවීම වළක්වන වැටි වශයෙන් සිටින පරිදි යොදා අඩි 8-10 පමණ පරතරය ඇති ව අඩි 11 හා 1 1/2 ක් ගැඹුරට කපාගත් වළවල පැළ සිටවනු ලැබේ. සිටවීම සඳහා ගනු ලබන්නේ අංකුර එකක් හෝ කීපයක් වැඩුණු ගසක් සහිත රෛසෝම කොටස් හෝ ඇට තවාන් කිරීමෙන් ලබගත් පැළය.
එලෙටාරියා රෙපෙන්ස් - . ලංකාවේ හා දකුණු ඉන්දියාවේ කඳුකර තෙත් වනාන්තර නිජ බිම් කොට ගත් බහුවාර්ෂික පැළැටියකි. එය කැළෑගත පැළැටියක් ලෙස ලංකාවේ ඇතැම් ප්‍රදේශවලත් ඉන්දියාවේ බටහිර ඝාට් කඳුවලත් අඩි 2,500-5,000 අතර උස් ප්‍රදේශයේ වැවේ. බුරුමය, මලයාව ආදී රටවල ද මෙය දක්නට ලැබේ.
එන්සාල්වලට හැදෙන ප්‍රධාන රෝග දෙකකි. තවානේ දී කොළ කුණුවීම හා විවිත්‍ර රෝගය ද වේ. ප්‍රථම රෝගයට බෝඩෝ මිශ්‍රණය ප්‍රතිකාරයකි. ලප වැටීම, කොළ කොඩ වීම, අලුත් දළු කරගැටිවීම ලක්ෂණ කොට ඇති දෙවැනි රෝගය වැලිඳි කල පැළ ඉවත් කිරීම විනා එය මර්දනය කිරීමේ මඟක් තව ම සොයා ගෙන නොමැත.
කරදමුංගු ඵලය වියලා එනසාල් ලෙස භාවිත කෙරේ. මේවා ආහාර නිෂ්පාදනයේදී සුවද කාරකයක්, රසකාරකයක් මෙන්ම ආයුවේද ඖෂධයක් ලසද යොදාගනී.
"අන්තර්ජාලය තුළ, ඔබ බල්ලෙකු බව කිසිවෙක් නොදනී" යන කියමන පීටර් ස්ටයිනර් විසින් 1993 ජුලි 5 පල කරන ලද ද නිව්යොර්කර් පුවත්පතේ පළ වූ කාටුනයක තිබු ශිර්ෂ පාඨයකි. මෙම කාටුනයේ පෙනී සිටියේ සුනඛයන් දෙදෙනෙකි. එකෙකු පරිගණකයක් ඉදිරිපිට ඇති පුටුවක් මත වාඩි වි සිටින අතර කතා කරමින් සිටින්නේ බිම වාඩි සිටින බල්ලකු සමගයි. වර්ෂ 2011 ද නිව්යොර්කර් හි වැඩි වාර ගණනක් ප්‍රතිනිෂ්පාදනය කරන ලද කාටුනය ලෙස ස්ටයිනර් ඇමෙරිකානු ඩොලර් 50,000 කට වෑඩි ප්‍රමාණයක් උපයන ලදී.
කාටුන් අන්තර්ජාලයේ ඉතිහාසය තුල සැලකිය යුතු තත්ත්වයක් සනිටුහන් කොට ඈත. අන්තර්ජාලය රාජ්‍ය ඉංජිනේරුවන්ගේ සහ අධ්‍යාපනිකයන්ගේ කතා බහට ලක්වු මාතෘකාවක් බව ද නිව් යෝර්කර් සඟරාවෙන් පෙන්වයී.ලෝටස් 1-2-3 හි නිර්මාපකයා සහ මුල් යුගයේ අන්තර්ජාල ක්‍රියාකාරිකයෙක් වු මිච් කාපර් 1993 පළ වූ ද ටයිම් සඟරාවට අදහස් දක්වමින් කියා සිටියේ "නිව් යොකර් සඟරාවේ පළ වූ මෙම බල්ලන්ගේ කාටුනය විශාල ජනගහනයක් අතර ජනප්‍රියයත්වයට පත්ව්ය."
පීටර් ස්ටයිනර් කාටුන් ශිල්පියෙක් සහ 1979 සිට ද නිව්යොර්කර් සගරාවට දායකත්වය සෑපයුවෙකි. ප්‍රථමයෙන් කාටුන් සදහා අවධානයක් යොමු නො කළත් පසුව එය තම ජිවිතයට ඈඳා ගත් ඔහු ප්‍රකාශ කළේ සිනහ මුහුණු නිර්මාණය කරන ලද පුද්ගලයාට හා සමානව තමන්ට දැනෙන බවය. කාටුන් ඈදීමේදි ස්ටයිනර් හට අන්තර්ජාල ගිණුමක් තිබුනත් ඔහු අන්තර්ජාලය ගැන උනන්දුවක් දැක්වූයේ නැත. ගැඹුරු අර්ථයක් නොමැති කාටුනයක් ඔහු සලකන ලද්දේ චිත්‍රයකට පාට ගෑමක් වශයෙනි.
මෙම කාටුනය සඳහා පාදක වුයේ ඈලන් ඩේව්ඩ් පර්කීන්ස් විසින් නිර්මාණය කරන ලද "මම බල්ලකු බව කිසිවක් නො දනී" යන නාට්‍යයයි. මෙම නාට්‍යයෙන් පෙන්නුම් කරන්නේ අන්තර්ජාලයට අබ්බැහි වූ හය දෙනෙකු තම ජිවිතයට සම්බන්ධ මීනිසුන් සමග ඵලදායි ලෙස සන්නිවේදනය කිරිමට ඇති අපොහොසත් බවයි.
දෙමළ කොටි ත්‍රස්තවාදීන් විසින් එදින, අංක 764 දරණ කාර්යාල මගී දුම්රියෙහි, ඉහල රාක්කයේ ස්ථාන හතරක ගමන්මළු තුල ඇටවූ බෝම්බ 4 ක් තබා, පුපුරුවා හැරීම සිදු කරන ලදී. එකිනෙකට සමගාමීව බෝම්බ හතරම පුපුරා යාම නිසා, ප්‍රහාරයෙන් සිදුවූ හානි ප්‍රමාණය වැඩිවී තිබුණි. කොටි ත්‍රස්ථවාදීන් විසින්, බෝම්බ කීපයක් එක ආසන්නයේ පිහිටුවා ප්‍රහාරයක් දියත් කල මුල්ම අවස්ථාව ලෙසද මෙය සැලකේ. මෙම බෝම්බ ප්‍රහාරය නිසා සිවිල් වැසියන් 64 දෙනෙකු මිය ගොස් තවත් 400 අධික පිරිසක් තුවාල ලැබූහ.
මෙම නින්දිත ප්‍රහාරය එම වසරේම ජුලි 25 වන දිනදී, එක්සත් ජනපදය සහ යුරෝපා සංගමය විසින් හෙළා දුටු අතර, නීති විරෝධී ක්‍රියා වැලැක්වීමේ 1967 පනතේ 3න් වන වගන්තිය අනූව යමින් ඉන්දියාවද එම මසදී, එල්ටීටීඊ ය වෙත පනවා තිබූ තහනම තව දුරටත් දීර්ඝ කරන ලදී.
විදුහලේ උන්නතියට කැප වී ක්‍රියා කළ මෑත කාලීන විදුහල්පතිනියන් වූ එච්. විජේරත්ත, සෝමා කුමාරි සමරසිංහ, ඔල්ගා බුල්ජන්ස්, වී.බුද්ධප්‍රිය හා එච්.එල්.බී.වී. ජයවීර මැතිනිය ද මෙහිලා ගෞරවයෙන් සිහිපත් කළ යුතුය. අධ්‍යාපනික වශයෙන් පාසල ඉතා ඉහළ තලයකට ගෙන ඒමට මෙම සියලු විදුහල්පතිනියන් කැප වී ක්‍රියා කළ බව සඳහන් කළ යුතුය. වර්තමානයේ පාසල අතිමහත් ජනප්‍රියත්වයට හා ගෞරවයට පාත්‍ර වී ඇත්තේ වත්මත් විදුහල්පතිනිය ආර්.එස්. පතිරණ මැතිනියගේ හා ගුරු මණ්ඩලයේ කැපවීම තුලිනි.
සාන්ත තෝමස් උසස් බාලිකා විද්‍යාලය 1885 ජූලි 02 දින ආරම්භ කළ බව සඳහන්වේ. ඒ අනුව 2010 ජූලි 02 දින වන විට වසර 125 ක් සපිරෙයි. මිෂනාරි පාසලක් ලෙස මෙම පාසල ආරම්භ කිරීමට මූලිකව කටයුතු කරමින් පුරෝගාමී වූයේ ජෝන් ස්ටීවන්සන් ලයිලි පියතුමාය. 1885 වසරේ ආරම්භක විදුහල්පතිනිය වුයේ කැලැන්ඩර් මැතිනියයි. ඉන්පසුව බොයිටන්, ලැබරේයි, බුල්ජන්ස්, මොයිරා යන විදුහල්පතිනියන්ගේ කාලවලදී මෙම විදුහලට උදාර මෙහෙයක් සිදු කළ බව සඳහන්වේ.
සාන්ත තෝමස් උසස් බාලිකා විද්‍යාලය මුල් පිහිටි භූමිය වූයේ දැනට සාන්ත තෝමස් කුමර විදුහල පිහිටි භූමියේය. පළමුවෙන්ම මොහොට්ටි මුදලි ගුණරත්න මැතිතුමා විසින් පාසල් ගොඩනැගිල්ලක් පරිත්‍යාග කරන ලදි. මේ අනුව කැලැන්ඩර් මහත්මිය විදුහල්පතිනිය ලෙස කටයුතු කළ අතර නේවාසිකාගාරය, නිල නිවස හා පාසල එකම ස්ථානයක පැවැත්වීය.
1938 සිට පාලනය ගෙන ගියේ එස්.සමරසිංහ මැතිනියයි. එතුමිය ප්‍රථම සිංහල විදුහල්පතිනිය විය. මෙකල බිහිසුණු ලෝක සංග්‍රාමය සිදු වූ කාලයයි. මෙකල බාලිකාවන්ගේ පූර්ණ ආරක්ෂාවත්, අධ්‍යාපනය ලබාදීමත් පාසල මගින් ඉතා විශිෂ්ට ලෙස ලබා දෙන ලදි. 1904 දී එච්. විජේරත්න මැතිනිය විදුහල්පතිනිය බවට පත්විය.
1961 වර්ෂය වි‍ශේෂිත වූවකි. සාන්ත තෝ‍මස් උසස් බාලිකා විද්‍යාලය රජයට පවරා ගන්නා ලදි. නිදහස් අධ්‍යාපන‍යේ ආරම්භයත් සමඟම මවුබසින් අධ්‍යාපනය ලබාදීම කළ යුතු නිසා ඒ සමඟම පාසල් පරිපාලනය වෙනස් විය.
1980 ගණන්වල දී ක්‍රමානුරූපණය පරිපථ පුවරු හා ද්වාර පෙළ ලෙස හැඳින්වූ සංගෘහිත පරිපථ සැලසුම් කිරීමේ දී මූලික ව ම යොදාගත් ක්‍රමය යි. වර්තමානයේ භාවිත සංගෘහිත පරිපථ හා ක්ෂේත්‍ර සැකසුම් ද්වාර පෙල හෝ වැනි දෘඩාංග සටහන් භාෂා මගින් නිර්මාණය කර ඇත. සංකීර්ණ තාර්කික සංකේතවල අවශ්‍යතාව ක්‍රමයෙන් හීන වූ අතර දැනටත් විශේෂ රූපී සංකේත ප්‍රමුඛ ව ම භාවිත ස්වරූපය යි.
ප්‍රායෝගිකව ගත් කළ නිෂ්පාදනය සඳහා වඩාත් ලාභ ම ද්වාරය ද්වාරය ඊට අමතරව චාල්ස් පීර්ස් මගින් ද්වාර පමණක් යොදාගෙන සියලු ම තාර්කික ද්වාරවල ක්‍රියාවලි සියල්ලක් ම නැවත සැකසිය හැකි බව පෙන්වා දෙන ලදී.
සංචාරකයන් ආකර්ෂණය කරන නව ක්‍රීඩාවක් ලෙස කදු ශිඛර නැගීම හදුනාගත හැකිය.මෙම නැගීම සිදුවන ස්ථානකීපයක් වේ. ගල් කදු නැගීම, ගොඩනැගිලි නැගීම, ගැබුරු පතල් බැසීම,හුණු කදු නැගීම,තරගයට නැගීම,හිමකදු නැගීම,ගිරිපව් නැගීම,කණු නැගීම,ගස් නැගීම ආදිය දැක්විය හැකිය.පහත සදහන් ස්ථාන මෙම ක්‍රීඩාව සදහා සංචාරක ආකර්ශනය ලැබී ඇත.
පර්වත නැගීම සදහා සුප්ප්‍රසිද්ද ස්ථාන ලෙස අලෙස්කවේ ,දකුණු අප්‍රිකාවේ ,ස්විස්ටර්ලන්තයේ , ප්‍රංශයේ , හදුනාගත හැකිය.හිමකදු නැගීම සදහා සංචාරකයන් නිතර පැමිණෙන ස්ථාන ලෙස කොලරාඩෝ ,අලෙස්කවේ ,නොර්වේ ,ස්ව්ස්ටර්ලන්තයේ ,කැනඩාවේ ආදිය හැදින්විය හැකිය.
ගංගා ආශ්‍රිත සැඩසුල් පවතින හැරුම් ස්ථාන, කුඩා ඇලි සහිත ප්‍රදේශ ,අදිවෙගයෙන් පෙන නංවමින් ජලය ගලයන ගල් පර පවතින ස්ථාන හා ගං මෝය ආශිතව කුඩා වේගවත් බෝට්ටු පැදීම සංචාරකයා සිදුකරනු ලබයි.සංචාරක ආකර්ෂණයට ලක්වී ඇති ප්‍රධාන ත්‍රසයජනක ජලරල් පවතින තැන් කෙපයක් වේ .චිලී රාජ්‍යයේ ,ඇමරිකාවේ කැලිෆෝර්නියාවේ , සිම්බාබ්වේ ,ඉක්වධෝරේ , උගන්ඩාවේ වික්ටෝරියා නයිල් ආදී ස්ථාන හදුනාගෙන තිබේ .
සංචාරකයා සංචාරක වාහන ආශය කරගනිමින් ස්ථාන කරා යාම හැරදමා සිය බයිසිකලය ආධාරයෙන් එම සහන කරා යාමේ නව ප්‍රවනතාවයක් වේ.මෙහිදී දුෂ්කර කදු තරණය, නෙරුම් සහිත පල්ලම් මාර්ග තරණය ආදී ත්‍රසයජනක ක්‍රියාවන් බයිසිකලය ආධාරයෙන් සිදුකරනු ලබයි .සංචාරකයන් කුඩා කණ්ඩායම් වශයෙන් මෙම සංචරණයට එක්වීම දක්නට ලැබේ .
හිමමත ලිස්සායාම ලොව පවතින ප්‍රධානම ත්‍රසයජනක ක්‍රීඩාවක් වේ .මෙම ක්‍රීඩාවේ නිරත වීම පිණිස සංචාරණයේ යෙදෙන බොහෝ පිරිස් හිම කදු වෙත සංචරණය කිරීම සංචාරක කර්මාන්තයේ සුලබ කටයුත්තක් වේ.හිමපතනය පවතින රටවල හා කෘතිමව හිම මාර්ග සකසා සංචාරකයාට ක්‍රීඩාවේ නිරත වීමට ඉඩ ලබාදීම සංචාරක වියපාරිකයන් කටයුතු කරයි .මෙම ක්‍රීඩාව සදහා බහුල වශයෙන් ඉන්දියාවේ ඉන්දියාවේම ස්ථාන යොදාගනී . හි ක්ලොමීටර් 10 පමණ ලිස්සායමක් තිබෙන අතර හි දී එය කිලෝමීටර් 64ක් වේ.
මෙහිදී සමාන්‍ය පුද්ගලයන් සිදුකරන ත්‍රසයජනක ක්‍රියා යන අර්ථය එහි ගැබ් නොවේ . සමාන්‍ය පුද්ගලයන් සිදු කරන කිමිදීම කදු නැගීම යන අවස්ථා ආබාදිත පුද්ගලයන් සිදු කිරීම මෙහි අර්ථයයි .මෙය ත්‍රසයජනක සංචරණයේ නව ප්‍රවනතාවක් ලෙස දැක්විය හැකිය.
මෙහිදී යම් ආපදා තත්වයක් නැරබීමට යාම සිදුකරනු ලබයි .කාලගුණික හා දේශගුණික තත්වයන් හමුවේ සිදුවී ඇති ආපදා තත්වයක් නැරබීම මෙහි අර්ථය වේ .නාය යාම්,ගිනිකදු පිපිරීම්,ජල ගැලුම් මෙහිදී සංචාරකයාගේ අනුබුඋතින් බවට පත්වේ.
මෙය පරිසර සංචරණයට ඇතුලත් නොවන අතර මෙහිදී සිදුවන්නේ යම් අවධානමක් සහිතව සමාන්‍ය සංචාරකයන් නොයන වනාන්තර ආදියෙහි කෙරෙන සංචාරයයි
සෞඛ්‍ය සංචරණය ඉතා දියුණු රටක් වන චීනය ස්නායුවේදය ,හර්ද වේදය,විකලාංග චිකිත්සාව ,ආදී රෝග බොහොමයකට දේශීය වෛද්‍ය ක්‍රමය මගින් ප්‍රතිකාර ක්‍රම සොයාගෙන ඇති අතර සෞඛ්‍ය සංචරණයචීනය තුල දියුණු වීමට ප්‍රදාන හේතුව වන්නේ චීන වෛද්‍ය ක්‍රමය හා බටහිර වෛද්‍ය ක්‍රමය එක් කොට චීනය තුල සෞඛ්‍ය අභ්‍යාස ලබාදීමයි.හොන්කොන් රාජ්‍ය මේ සදහා වෙනම රෝහල් 36 පිහිටුවා ඇත.
සංචරණය යන්න අතීතයේ පටන් සිදුවන්නකි.එදා ස්ථානයකින් ස්ථානයකට පැමිණීම තරම් සංචරණය සරල දෙයක් වුවද නව ලොවතුලදී එය කර්මාන්තයක් ලෙස ගත්කල එය වඩාත් සංකීරණ වී ඇත. නව ගොලීයකරණය හමුවේ සංචාරක කර්මාන්තයද එකතැන් වන කර්මාන්තයක් නොවී නව ප්‍රවණතා මගින් ඉදිරියට පැමිණ ඇත.එබැවින් සංචාරක කර්මාන්තයද අතීතයේ පටන් දියුණු වෙමින් මෙම යුගය වනවිටදී අනිකුත් ක්ෂේත්‍රයන් සමග සම්බන්දවී ඉදිරියට යන කර්මාන්තයක් ලෙස හැදින්විය හැකිය.
මෙහිදී සන්ච්රකයින් අපේක්ෂා කරනු ලබන්නේ තම නිදහස හා ඉහල තෘප්තියක්ය.තම මදුසමය ජීවිතයේ අමරණීය මතකයක් ලෙස තබාගැනීම ඔවුන්ගේ මුලික අදහසයි.එබැවින් මෙම වියාපාරයේ යෙදී සිටින්නන්ට සිදුවී තිබෙන්නේ සංචාරකයන්ගේ මෙම අවශ්‍යතාවන් සපරීමයි .
කෙටිකාලීන නිවාඩුවක් පිණිස කෙටි සංචාරයක දීම මේ යටතේ සංචාරකයා සිදිකරනු ලබයි . දවසක් හෝ සතියක් ඇතුලත තම සංචාරය නිම කිරීම ඔහු සිදුකරනු ලබයි . මෙම සංචරණය තමරටේ හෝ වෙනත් රටක සිදුකරයි .ඒ ඒ රටවල සංචරණය කිරීම තුලින් එම රටේ සංස්කෘතිය, ආහාරපාන ,දේශගුණය විදීම මගින් තම කෙටිකාලීන නිවාඩුව ගතකිරීම මේ යටතේ සිදුවේ .
ආණ්ඩුක්‍රම ව්‍යවස්ථාවක් යනු, රාජ්‍යයක් හෝ වෙනත් සංවිධානයක් හෝ පාලනය කිරීම සිදුකෙරෙන, මූලික සිද්ධාන්තයන් හෝ ප්‍රතිෂ්ඨාපිත පූර්වාදර්ශයන් හෝ ගොන්නකි. මෙම නීති එක්ව සදන්නේ, එනම් සංස්ථාපනය කරන්නේ, මෙම ස්ථිතිය කුමක්ද යන්නයි. මෙම මූලධර්ම, තනි එකතුවක් ලෙස හෝ නීති ලේඛන මාලාවක් ලෙස හෝ ලේඛනගත කල විට, එම ලේඛන විසින් ලිඛිත ආණ්ඩුක්‍රම ව්‍යවස්ථාවක් නිරූපණය කෙරෙතැයි කිව හැක. ආණ්ඩුක්‍රම ව්‍යවස්ථාව පිළිබඳ පොදු නිර්වචනයක් නොමැති අතර විවිධ නිර්වචන ඉදිරිපත් වී ඇත.
බ්‍රිතාන්‍ය ජාතික මහාචාර්ය ඒ.වී.ඩයිසි දක්වන ආකාරයට රාජ්‍යය ස්වාධිපති බලය බෙදාහැරීම විදහා දක්වන සියලුම ආකාරයේ සෘජු හා වක්‍ර නීති අඩංගු ලියවිල්ල ආණ්ඩුක්‍රම ව්‍යවස්ථාවයි.සර් අයිවෝ ජෙනිංගස් දක්වනුයේ ආණ්ඩුවේ ප්‍රධාන අවයව වන ව්‍යවස්ථාදායකය විධායකය හා අධිකරණය සංයුක්ත වන ආකාරය ඒවා සතු බලතල ඒවා ක්‍රියාත්මක වන ආකාරය එම අවයව හා පුරවැසියන් අතර පවතින සම්බන්ධයේ ස්වරූපය පිළිබඳව අදාල වන මූලික සිද්ධාන්ත දැක්වෙන ලේඛනය ආණ්ඩුක්‍රම ව්‍යවස්ථාව බවයි.
නූතන ලෝකයේ ප්‍රථම ආණ්ඩුක්‍රම ව්‍යවස්ථාව ලෙස සලකනුයේ 1787 දී කෙටුම්පත් කරන ලද ඇමරිකානු ආණ්ඩුක්‍රම ව්‍යවස්ථාවයි. 1789 දී ප්‍ර‍ංශය ද පසුව යුරෝපයේ බොහෝ රටවල් ද ලිඛිත ව්‍යවස්ථා සම්පාදනය කරන ලදී. ආණ්ඩුක්‍රම ව්‍යවස්ථාවක් යනු යම් රාජ්‍යයක පාලන ව්‍යුහයත් එම ව්‍යුහයට අයත් කාර්යභාරයත් එය ක්‍රියාවට නංවන ආකාරයත් සඳහන් නීත්‍යනුකූල බලයක් ලත් උත්තරීතර ලියවිල්ල බව පැවසිය හැකිය.
නීතියේ ආධිපත්‍යය සම්බන්ධව යම් ක්‍රමාණුකූල අදහසක් පළමුවරට නූතන යුගය තුළ ඉදිරිපත් කර ඇත්තේ බ්‍රිතාන්‍ය ජාතික නීතිවේදියකු වන මහාචාර්ය ඒ. වී. ඩයිසි විසිනි. ඔහු විසින් ලියන ලද නැමතී කෘතියේ මේ පිළිබඳ ගැඹුරින් විග්‍රහ කරනු ලබයි. එය සංක්ෂිප්ත ව පහත පරිදි ගොනු කර දැක්විය හැකිය. ඒ අනුව
පුරවැසියන්ට සිය අයිතිවාසිකම් හිමිව තිබෙන්නේ නීති මගින් නොව සහජයෙන් සහ සමාජ සම්මතයෙනි.රාජ්‍යය මගින් පනවන නීති මගින් කළ යුත්තේ පුරවැසි අයිතිවාසිකම් ආරක්ෂා කොට පවත්වාගෙන යාමයි
ගජමන් නෝනා එකල දිවයිනේ සිටි උගත් භික්ෂුවක් වූ වේරගම්පිට විහාරයේ විසූ කරතොට ධර්මාරාම හිමියන්ගෙන් කාව්‍ය ශාස්‌ත්‍රය හැදෑරූවාය. ගජමන් නෝනා විසින් ලියූ ප්‍රසිද්ධ පැදි පෙළ අතර පහත ඒවාද වේ. මෙම පැදි පෙළ වලට අමතරව ඇය සහ ඇලපාත මුදලි අතර ඇති වූ සංවාද කවි ද අදටත් ශ්‍රී ලාංකිකයන් අතර ජනප්‍රියව පවතී.
ගජමන් නෝනා දොන් ෆ්‍රැන්සිස්කෝ සේනාරත්න කුමාර පෙරුමාල්ට දාව ෆ්‍රැන්සිනා ජසෙන්තු ග්‍රේවියෝගේ කුසින් පවුලේ දෙවන ගැහැනු දරුවා ලෙස 1746 මාර්තු 10 වනදා උපත ලද්දාය. ඇය දෝන ඉසබෙලා කොරනේලියා පෙරුමාල් ලෙස බෞතීස්ම කෙරුවේය
දෝන ඉසබෙලා කොරනේලියා හෙවත් ගජමන් නෝනා යනු හිටිවන කවි කීම සහ ලිවීම සම්බන්ධයෙන් පැවැති දක්ෂතාව හේතුවෙන් ප්‍රසිද්ධියට පත් ශ්‍රී ලාංකික කිවිඳියකි. ඇය මාතර සාහිත්‍ය යුගය නියෝජනය කරන අතර රුහුණේ කිවිඳිය විරුදාවලී ලද්දාය.
ශ්‍රී ලංකා ජාතික ධජය අවසන් වරට වෙනස් කිරිමකට ලක් කලේ 1972 දිය. එවකට සංස්කෘතික කටයුතු අමාත්‍යාංශයේ ස්ථිර ලේකම් හා රාජ්‍ය ලාංඡනය හා ශ්‍රී ලංකා ජාතික ධජය නිර්මාණ කමිටුවේ සභාපති වශයෙන් කටයුතු කල නිශ්ශංක විජයරත්න ගේ මග පෙන්විම හා උපදේස් මතය. මුලු හතරේ බංකු කකුල් වෙනුවට බෝපත් හදූන්වා දූන්නේ විජයරත්න විසින් වන අතර මෙත්තා, කරුණා, උපේක්ෂා හා මුදිතා ඵයින් නිරූපනය කරයි.
ශ්‍රී ලංකාවේ ජාතික ධජය මගින් නිරූපණය වන්නේ ප්‍රතාපවත් දේශයක් සමගින් ලාංකික උරුමයන් ඔප් නංවමින්, සුළු ජනයා සමගින් බහුතර ජනයාද එකමුතුව ජීවත් වන බවයි. කෙසේ වෙතත් සුළු ජනයා පෙන්නුම් කරනු ලබන්නේ යම් ප්‍රතිශතයක් පදනම් කරගෙනයි. ජාතික කොඩියේ ඇති සෑම සංකේතයකටම විශේෂ අර්ථයක් ගැබ්ව පවතී.
ශ්‍රී ලංකාවේ ප්‍රථම අග්‍රාමාත්‍යවරයා වු ඩී.ඇස්.සේනානායක මහතා විසින් 1950 වර්ෂයේදී කමිටුවක නිර්දේශයක් මත මෙම ජාතික කොඩිය නිර්මාණය කරවීය. 1978 වර්ෂයේ දී වර්තමාන ජාතික කොඩිය එළිදක්වන ලදී
ගුප්ත කේතකරණයේ එන ඉතාම ප්‍රසිද්ධ හා පහසුම ක්‍රමයක් ලෙස සීසර් කේතාංකය හෙවත් සීසර්ගේ කේතාංකය හැඳින්විය හැක . මෙහිදි හුදු පෙළෙ ඇති සෑම අකුරක්ම නියත අකුරු ගණනකට පසුව හෝඩියෙ ඇති වෙනත් අකුරකින් ප්‍රතිස්ථාපනය කරනු ලැබේ. උදාහරණයක් ලෙස, ප්‍රතිස්ථාපනය ඉදිරියේ ඇති තුන්වන අකුර මගින් නම් සිදුවන්නේ අකුර මගින් ද අකුර මගින් ද ප්‍රතිස්ථාපනය වේ. ජුලියස් සීසර්, ඔහුගේ සේනාධිපතිවරු සමඟ සන්නිවේදනය කිරීම සඳහා මෙම ක්‍රමය යොදා ගෙන ඇති නිසා එම නමින් හඳුන්වනු ලැබේ.
සීසර් ක්‍රමයම විවිධ අකුරු සඳහා විවිධ ප්‍රතිස්ථාපන අගයන් යෙදූ විට විජනර කේතාංකය ලෙස හඳුන්වයි. එම අගය පුනරාවර්තන මූලික පදය මගින් සොයා ගනී. අහඹු ලෙස තෝරා ගන්නා එම වචනය නැවත භාවිතයට නොගැනේ. එමෙන්ම එය මුල් පණිවුඩය තරම්ම විශාල එකක් වූ විට කිසිවෙකුට සොයා ගැනීමට ද බිඳ දැමීමට ද නොහැකි වේ. ප්‍රායෝගිකව අවශ්‍ය කොන්දේසි සම්පූර්ණ කිරීමට නොහැකි තරම් අපහසුය. පණිවුඩයට වඩා කුඩා මූලික පදයක් ගත් විට එහි චක්‍රීය රටාව දියුණු සංඛ්‍යාත විශ්ලේෂණය මගින් සොයා ගත හැකි වේ.
එම දිනවල සීසර් කේතාංකය කොතරම් දුරට බලවත්ව තිබුනාදැයි පැවසීමට අපහසු වූවත් සීසර්ගේ බොහෝ එදිරිකාරයන් අකුරු නොදත් අය නිසත්, සමහරුන් එම පණිවුඩය වෙනත් නුපුරුදු බසකින් ලියා ඇති බවට අනුමාන කළ නිසත් සෑහෙන දුරට සුරක්ෂිතව තිබූ බවට සිතිය හැක. කිසිම වාර්තාවක මෙම සරල ප්‍රතිස්ථාපන කේතාංකන ක්‍රමයට විසඳුමක් සඳහන් නොවේ. දැනට හමු වී ඇති පුරාණතම වාර්තාව වන්නේ නව වන සිවසේ අල්-කින්ඩි නම් අරාබි ජාතිකකු විසින් සංඛ්‍යාත විශ්ලේෂණය සොයා ගැනීමේදී ඉදිරිපත් කර වාර්තාවයි.
19 වන සියවසේ සරල කේතාංක ක්‍රම ආශ්‍රයෙන් පණිවුඩ හුවමාරු කිරීම සඳහා පුවත්පත් වල පුද්ගලික දැන්වීම් කොටස යොදා ගෙන ඇත. කාන් ද ටයිම්ස් සඟරාවේ පෙම්වතුන් සන්නිවේදනය කරනවිට මෙම කේතාංක ක්‍රමය යොදාගන්නා බවට නිදර්ශන දක්වා ඇත. 1915 කාල වකවානුවේදී රුසියානු යුධබටයින්ට පුහුණු කිරීමට අපහසු ඉතා සංකීර්ණ කේතාංක ක්‍රම සඳහා විකල්පයක් ලෙසට යොදා ගෙන තිබේ. ජර්මානු හා ඔස්ට්‍රේලියානු වන්ට මෙය කියවා තේරුම් ගැනීම අසීරු කටයුත්තක් විය.